​ສຫລ ຍັງ​ມີ​ຄວາມ​ເປັນ​ຫ່ວງ​ ຢ່າງ​ເລິກ​ເຊິ່ງ ຕໍ່​ການ​ຮາ​ວີ​ ຂອງ​ຈີນ ຕໍ່ຊາວ​ມຸ​ສ​ລິມ ​ເຜົ່າ​​ວີ​ເກີ້
ທ່ານ​ພອມ​ພຽວ ລັດ​ຖະ​ມົນ​ຕີ​ກະ​ຊວງ​ຕ່າງ​ປະ​ເທດ​ ​“ມີ​ຄວາມ​ເປັນ​ຫ່ວງ​ຢ່າງ​ເລິກ​ເຊິ່ງ” ກ່ຽວ​ກັບ​ລາຍ​ງານ​ທີ່​ວ່າ ​ ລັດ​ຖະ​ບານ​ຈີນ “ໄດ້ຮາ​ວີ​ລົບ​ກວນ ຈັບ​ກຸມສະມາ​ຊິກ​ໃນ​ຄອບ​ຄົວ​ ນັກ​ເຄື່ອນ​ໄຫວ​ ຊາວ​ມຸ​ສ​ລິມເຜົ່າວີເກີ້. 
ລັດຖະມົນຕີການຕ່າງປະເທດສະຫະລັດ ທ່ານໄມຄ໌ ພອມພຽວ ກ່າວໃນວັນອັງຄານ ວານນີ້ວ່າ ສະຫະລັດຍັງສືບຕໍ່ມີຄວາມເປັນຫ່ວງກັງວົນ ກ່ຽວກັບລາຍງານທີ່ວ່າຈີນໄດ້ ປະຕິບັດແບບໂຫດຮ້າຍຕໍ່ຍາດພີ່ນ້ອງຂອງພວກນັກເຄື່ອນໄຫວຊາວມຸສລິມເຜົ່າວີເກີ້ ແລະພວກທີ່ລອດຊີວິດມາໄດ້ຈາກສູນຄຸມຂັງຂອງຈີນ ໃນຖະແຫຼງການສະບັບນຶ່ງ ທີ່ນຳອອກເຜີຍແຜ່ໂດຍກະຊວງການຕ່າງປະເທດສະຫະ ລັດນັ້ນ ທ່ານພອມພຽວກ່າວວ່າ ສະຫະລັດຍັງ “ມີຄວາມເປັນຫ່ວງຢ່າງເລິກເຊິ່ງ” ກ່ຽວ ກັບລາຍງານທີ່ວ່າ ລັດຖະບານຈີນ “ໄດ້ຮາວີລົບກວນ ຈັບກຸມ ຫຼືບໍ່ກໍຄຸມຂັງບັນດາສະ ມາຊິກໃນຄອບຄົວຂອງພວກນັກເຄື່ອນໄຫວຊາວມຸສລິມເຜົ່າວີເກີ້ ໂດຍພະລະການ ແລະພວກທີ່ລອດຊີວິດມາໄດ້ຈາກສູນຄຸມຂອງຈີນໃນເຂດຊິນຈຽງ ຫົວໜ້ານັກການທູດຂອງສະຫະລັດກ່າວວ່າ “ການກະທຳຜິດຈຳນວນນຶ່ງໄດ້ເກີດຂຶ້ນ ບໍ່ດົນ ລຸນຫລັງການພົບປະກັບພວກເຈົ້າໜ້າທີ່ກະຊວງການຕ່າງປະເທດສະຫະລັດ ” ໃນຮອບຫຼາຍປີທີ່ຜ່ານມານີ້ ຈີນໄດ້ສ້າງຕັ້ງສູນຫຼາຍໆແຫ່ງຂຶ້ນໃນເຂດຊິນຈຽງທີ່ຈີນ ເອີ້ນວ່າ “ເປັນສູນຝຶກອົບຮົມວິຊາຊີບ” ທີ່ແນໃສ່ເພື່ອປາບປາມພວກກໍ່ການຮ້າຍ ແລະພວກຫົວຮຸນແຮງຈັດ ແລະສອນວິຊາຊີບໃໝ່ໃຫ້ແກ່ພວກເຂົາເຈົ້າ ປັກກິ່ງປະຕິເສດວ່າ ບໍ່ມີການປະຕິບັດທີ່ບໍ່ຖືກຕ້ອງຕໍ່ພວກຊາວວີເກີ້ ແລະຢືນຢັດ ວ່າ ພວກທີ່ຖືກຈັບ ໄດ້ເຂົ້າໄປໃນສູນດັ່ງກ່າວດ້ວຍຄວາມສະໝັກໃຈ ພວກຜູ້ນຳຂອງໂລກຫຼາຍໆທ່ານໄດ້ຕ້ອງຕິຈີນ ທີ່ໄດ້ສ້າງຕັ້ງສູນເຫຼົ່ານີ້ຂຶ້ນ ບ່ອນທີ່ ອົງການສະຫະປະຊາຊາດ ກ່າວວ່າ ມີພວກຊົນກຸ່ມນ້ອຍຊາວວີເກີ້ ແລະຊາວມຸສລິມ ອື່ນໆ ຢ່າງນ້ອຍນຶ່ງລ້ານຄົນຖືກຄຸມຂັງຢູ່ ລັດຖະບານສະຫະລັດແລະບັນດາກຸ່ມປົກປ້ອງສິດທິມະນຸດກະປະມານວ່າ ພົນລະ ເມືອງຊາວວີເກີ້ 10 ເປີເຊັນ ແມ່ນຢູ່ພາຍໃຕ້ການຄຸມຂັງ ກຸ່ມຄົ້ນຄວ້າທີ່ບໍ່ສັງກັດພັກ ທີ່ມີຊື່ວ່າ ສະຖາບັນນະໂຍບາຍຍຸດທະສາດອອສເຕຣ ເລຍ ກະປະມານວ່າ ມີສູນຢູ່ທັງໝົດ 143 ແຫ່ງ ທີ່ພວກຊາວວີເກີ້ຖືກຄຸມຂັງ ກຸ່ມປົກປ້ອງສິດທິມະນຸດ Human Rights Wactch ທີ່ມີສຳນັກງານຢູ່ນະຄອນ ນິວຢອກ ກ່າວຫາຈີນວ່າ “ໄດ້ທຳການລ່ວງລະເມີດຢ່າງແຜ່ກວ້າງ” ຮວມທັງທຳການ ທໍລະມານນຳດ້ວຍ